1999R1727 — LV — 17.12.2004 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:

No

▼B

KOMISIJAS REGULA (EK) Nr. 1727/1999

(1999. gada 28. jūlijs),

ar ko nosaka atsevišķus sīki izstrādātus piemērošanas noteikumus Padomes Regulai (EEK) Nr. 2158/92 par Kopienas mežu aizsardzību pret ugunsgrēkiem

tā kā, ja Komisija saskaņā ar Regulas (EEK) Nr. 2158/92 8. pantu veikto pārbaužu laikā atklāj pārkāpumus, dalībvalstīm jābūt iespējai izteikt savu viedokli par attiecīgo situāciju; tā kā, ja pārkāpums tiek apstiprināts un attiecīgās summas izlietotas neattaisnotiem izdevumiem no Kopienas budžeta, tās atmaksājamas Kopienai;

tā kā Regulas (EEK) Nr. 2158/92 8. pants un 1995. gada 18. decembra Regula (EK, Euratom) Nr. 2988/95 par Eiropas Kopienu finanšu interešu aizsardzību ( 4 ) prasa dalībvalstīm pārliecināties par Kopienas finansēto pasākumu efektivitāti un regularitāti un atgūt pārkāpuma vai nolaidības rezultātā zaudētas summas; tā kā šādas summas izlietotas neattaisnotiem izdevumiem no Kopienas budžeta un tādēļ tās atmaksājamas Kopienai;

tā kā Komisiju būtu jāinformē par to, ka pasākumi tiek ieviesti saskaņā ar noteikumiem un termiņā, kas noteikts lēmumā, ar kuru piešķir atbalstu;

tā kā būtu jāievieš Kopienas palīdzības avansa maksājumu sistēmu, lai palīdzētu dalībvalstīm to programmu pienācīgā finanšu vadībā;

tā kā būtu jāpieņem sīki izstrādāti noteikumi par to, kā iesniedzami atbalsta pieteikumi saskaņā ar valsts programmām un kāda informācija tiem jāietver, lai veiktu to pārbaudi;

1. pants

1. Regulas (EEK) Nr. 2158/92 4. pantā paredzētās programmas katru gadu sastāda valsts līmenī. Valsts programmas aptver visus palīdzības pieteikumus, kas iesniegti saskaņā ar iepriekšminēto 4. pantu. Tie ietver informāciju un pavaddokumentus, kas norādīti šīs regulas I pielikumā, un attiecas uz 2. pantā noteikto informāciju. Dalībvalstis nosūta savas programmas Komisijai divos eksemplāros I pielikumā norādītajā formā.

2. Valsts programmas, kas minētas 1. punktā, darbojas ne ilgāk par trim gadiem, sākot no Regulas (EEK) Nr. 2158/92 6. pantā minētā Komisijas lēmuma paziņošanas. Šo laika posmu nedrīkst pārsniegt.

2. pants

Programmas, kas minētas 1. pantā, ietver:

b) to veidlapu paraugus, uz kādām atbalsta saņēmējiem jāiesniedz maksājuma pieteikumi. Šādās veidlapās jāietver vismaz radušos izdevumu kopsavilkums un salīdzinājuma tabula, kas sniedz kvalitatīvu un kvantitatīvu paredzēto un veikto pasākumu aprakstu;

c) to pārbaudes un vadības metožu aprakstu, kas noteiktas, lai nodrošinātu efektīvu programmas pasākumu ieviešanu, ievērojot Regulas (EEK) Nr. 2158/92 8. pantu.

Dalībvalstis paziņo arī par turpmāku pirmajā daļā minētās dokumentācijas atjaunināšanu.

▼M1

2.a pants

1. Atbildīgās kompetentās iestādes, ko dalībvalstis izraudzījušās saskaņā ar Eiropas Parlamenta un Padomes Regulas (EK) Nr. 2152/2003 ( 6 ) 14. pantu, lai vadītu darbības, kuras ietvertas apstiprinātajās valstu programmās, atbilst noteikumiem, kas paredzēti Padomes Regulā (EK, Euratom) Nr. 1605/2002 ( 7 ) un Komisijas Regulā (EK, Euratom) Nr. 2342/2002 ( 8 ), kā arī šajā regulā paredzētajiem noteikumiem.

2. Proti, iestādes, kas minētas 1. punktā, še turpmāk – “kompetentās iestādes”, atbilst vismaz šādiem kritērijiem:

a) tās ir nacionālās valsts sektora iestādes vai privāttiesību subjekti ar valsts pārvaldes uzdevumiem, ar nosacījumu, ka to darbību regulē kādas dalībvalsts tiesības;

b) tās piedāvā pienācīgas finanšu garantijas, ko, vēlams, sniegusi valsts iestāde, jo īpaši attiecībā uz to summu pilnīgu atgūšanu, kas pienākas Komisijai;

c) tās darbojas saskaņā ar pareizas finanšu vadības prasībām;

3. Papildus 2. punktā noteiktajiem kritērijiem privāttiesību subjekti, kas minēti tā paša punkta a) apakšpunktā, apliecina:

b) savas ekonomiskās un finanšu spējas, pamatojoties uz atbilstošiem banku izrakstiem vai apliecību par attiecīga profesionālā riska apdrošināšanu, vai valsts garantiju, vai bilanci, vai izrakstiem no bilances par vismaz diviem pēdējiem gadiem, ja bilances publicēšanu prasa tās valsts likumi par uzņēmējdarbību, kurā subjekts ir reģistrēts;

c) savu kompetenci saskaņa ar valsts tiesību aktiem veikt budžeta izpildes uzdevumus, kā to apliecina, piemēram, dokumentāri pierādījumi par to reģistrāciju profesionālajā vai tirdzniecības reģistrā vai ar zvērestu apliecināta deklarācija vai sertifikāts, vai arī dokuments, kas apliecina piederību īpašai organizācijai, īpaša atļauja vai ieraksts PVN reģistrā;